google/wiki40b huggingface dataset:
Ντόνα Λεόν

Βιογραφικά στοιχεία

Η Ντόνα Λεόν γεννήθηκε στις 29 Σεπτεμβρίου 1942 στο Μοντκλαίρ του Νιου Τζέρσεϊ. Ιρλανδικής και ισπανικής καταγωγής, σπούδασε αγγλική φιλολογία, την οποία και δίδαξε στο παράρτημα του Πανεπιστημίου του Μαίριλαντ στην Ιταλία (University of Maryland University College - Europe, UMUC-Europe) και μετά (1981-1999) ως καθηγήτρια στην αμερικανική στρατιωτική βάση της Βιτσέντσα. Στη συνέχεια εγκατέλειψε τη διδασκαλία και αφοσιώθηκε στη συγγραφή, καθώς και σε άλλες πολιτιστικές δραστηριότητες στο πεδίο της μουσικής, ιδιαίτερα της μουσικής μπαρόκ, ενώ είναι και βαθιά γνώστρια της όπερας.
Η Λεόν εγκαταστάθηκε στη Βενετία, όπου και ζει τις τελευταίες δεκαετίες.

Τα βιβλία της

Σήμερα η Λεόν είναι η συγγραφέας 22 διεθνώς ευπώλητων βιβλίων με πάνω από 2 εκατομμύρια αντίτυπα συνολικά. Τα μυθιστορήματά της με ήρωα τον επιθεωρητή Μπρουνέττι, γραμμένα αρχικά στην αγγλική γλώσσα, μεταφράσθηκαν σε πολλές άλλες γλώσσες, αλλά όχι στην ιταλική, μετά από απαίτησή της.
Το ένατο μυθιστόρημα με ήρωα τον επιθεωρητή Μπρουνέττι, το Friends in High Places, κέρδισε το βραβείο «Αργυρό εγχειρίδιο» (Crime Writers' Association Silver Dagger) το 2000. Η γερμανική τηλεόραση έχει παραγάγει 18 επεισόδια από αυτά τα έργα για τηλεοπτική μετάδοση.
Σε αυτά τα μυθιστορήματα ο ευφυής και ικανός αστυνομικός επιθεωρητής (Commissario) Γκουίντο Μπρουνέττι αντιμετωπίζει το έγκλημα μέσα και γύρω από τη γενέτειρά του πόλη της Βενετίας. Η κάθε περίπτωση αποτελεί μία ευκαιρία για τη συγγραφέα να αποκαλύψει μία ακόμα πλευρά του υποκόσμου και της βενετσιάνικης ζωής. Ο Μπρουνέττι υπηρετεί τον ματαιόδοξο, εγωιστή και γελοίο ανακριτή Πάττα, ενώ ο αστυνόμος (Sergente) Βιανέλλο και η παντογνώστρια και καλά δικτυωμένη σινιορίνα Ελέττρα, γραμματέας του Πάττα, βοηθούν τον Μπρουνέττι στον τόπο του εγκλήματος και στις έρευνες.
Σημαία του Νταγκεστάν

Ιστορία

Μετά την ίδρυσή της από τμήματα της Ορεινής Δημοκρατίας του Βόρειου Καυκάσου το 1921, η Αυτόνομη Σοβιετική Σοσιαλιστική Δημοκρατία του Νταγκεστάν είχε αρκετές σημαίες, όπου υπήρχε το πρότυπο που χρησιμοποιούταν και στις άλλες ΑΣΣΔ. Στην συνέχεια, η ΑΣΣΔ του Νταγκεστάν είχε μία σημαία βασισμένη σε αυτήν της Ρωσικής ΣΟΣΔ, με την προσθήκη της επιγραφής ДАССР. Με την πτώση της Σοβιετικής Ένωσης, το γράμμα А (για την λέξη Автономная, που σημαίνει αυτόνομος) αφαιρέθηκε και στην σημαία υπήρχε η επιγραφή "ДССР". Μετά, από το 1993 έως το 1994 χρησιμοποιήθηκε μια σημαία με μπλε και κίτρινες ρίγες. Η χρήση της σημερινής τρίχρωμης σημαίας ξεκίνησε το 1994.
Διεθνής Οργανισμός Μετανάστευσης

Ίδρυση

Έτσι τον Οκτώβριο του 1951 συγκλήθηκε στη Νάπολη το Διεθνές Συνέδριο Μετανάστευσης (ή των Μεταναστεύσεων), του οποίου και ακολούθησε στη συνέχεια η Διάσκεψη των Βρυξελλών (1951), τον Νοέμβριο - Δεκέμβριο του ίδιου έτους. Κατά τη διάσκεψη αυτή συμφωνήθηκε η ίδρυση αρχικά  με το όνομα Προσωρινή Διακυβερνητική Επιτροπή Μεταφοράς Μεταναστών εξ Ευρώπης, (με αγγλικό αρκτικόλεξο PICMME), η οποία και άρχισε να λειτουργεί από το αμέσως επόμενο έτος 1952 με έδρα τη Γενεύη, (Ελβετία), υπό το όνομα Διακυβερνητική Επιτροπή Μετανάστευσης εξ Ευρώπης (ΔΕΜΕ)  και με εγκατάσταση κλιμακίων της σε διάφορα κράτη της Ευρώπης.

Σημειώνεται ότι το 1980 η ΔΕΜΕ άλλαξε όνομα με νεότερο Διακυβερνητική Επιτροπή Μετανάστευσης (ΔΕΜ – ICM), και το 1989 έλαβε το τελευταίο επίσημο όνομα Διεθνής Οργανισμός Μεταναστεύσης που ισχύει σήμερα.
Έτσι ενώ αρχικά δημιουργήθηκε προκειμένου να τεθεί τέλος στο χάος που είχε προκαλέσει ο Β΄ Παγκόσμιος Πόλεμος εδικά στην Ευρώπη, στο πρόβλημα της επανεγκατάστασης στις πατρογονικές εστίες, περίπου 10 εκατομμυρίων ξεριζωμένων ανθρώπων, στη δεκαετία του 1950, οι μετανάστες στην Ευρώπη έφθασαν το ένα εκατομμύριο, που αναζητούσαν νέους τόπους μόνιμης εγκατάστασης.
 
Στη συνέχεια ο οργανισμός αυτός ανέλαβε επίσης να καλύψει το μεταναστευτικό πρόβλημα που προερχόταν και από άλλες περιπτώσεις όπως  πολέμους, επαναστάσεις και φυσικές καταστροφές με συνέπεια να διαμορφωθεί έτσι η σημερινή ονομασία του οργανισμού. Σημαντικότερες τέτοιες  περιπτώσεις ήταν εκείνες του ψυχρού πολέμου, της Χιλής το (1973), του Βιετνάμ (1975), του Κουβέιτ (1990), του Κοσσυφοπεδίου (1999), του Ιράκ (Κουρδιστάν), το τσουνάμι στη ΝΑ Ασία (), του σεισμού του Πακιστάν (2005), με τελευταίο το σεισμό της Αϊτής, καθώς και άλλες περιπτώσεις συμβάντων σε χώρες της Αφρικής.

Μέλη

Σήμερα στον ΔΟΜ συμμετέχουν 125 Χώρες μέλη.

Επίσημη γλώσσα

Επίσημες γλώσσες στον ΔΟΜ είναι η Αγγλική, η Γαλλική και η Ισπανική.
NGC 6522

O NGC 6522 είναι σφαιρωτό σμήνος στον αστερισμό του Τοξότη. Τον ανακάλυψε ο Ουίλιαμ Χέρσελ (William Herschel) στις 24 Ιουνίου 1784. Βρίσκεται στην περιοχή του ουρανού που είναι γνωστή ως παράθυρο του Baade. Πιθανότατα πρόκειται για το παλαιότερο αστρικό σμήνος του Γαλαξία μας,  με ηλικία μεγαλύτερη των δώδεκα δισεκατομμυρίων ετών.
Αριθμητική γραμμική άλγεβρα

Αριθμητική γραμμική άλγεβρα είναι κλάδος της αριθμητικής ανάλυσης, ο οποίος ασχολείται με τους αλγόριθμους για την εκτέλεση γραμμικών αλγεβρικών εξισώσεων, όπως πράξεις με πίνακες με την χρήση ηλεκτρονικών υπολογιστών. Οι αλγόριθμοι αριθμητικής γραμμικής άλγεβρας χρησιμοποιούνται από μηχανικούς σε προβλήματα επεξεργασίας εικόνας, επεξεργασία σημάτων, τηλεπικοινωνίες, επιστήμες των υλικών, προβλήματα εξόρυξης δεδομένων (data mining) κλπ.

Βιβλιοθήκες γραμμικής άλγεβρας

Σήμερα, αλγόριθμοι οι οποίοι λύνουν προβλήματα γραμμικής άλγεβρας, υπάρχουν διαθέσιμοι σε έτοιμες βιβλιοθήκες (υπάρχουν διαθέσιμες σε διάφορες γλώσσες προγραμματισμού) και είναι βελτιστοποιημένες. Ένας μηχανικός συνήθως χρησιμοποιεί έτοιμες βιβλιοθήκες οι οποίες είναι βελτιστοποιημένες και περιέχουν για πράξεις γραμμικής άλγεβρας και αποφεύγει τον προγραμματισμό αλγορίθμων γραμμικής άλγεβρας (αποφεύγοντας λάθη υλοποίησης του αλγορίθμου ή δημιουργία κώδικα μη βελτιστοποιημένο). Πολλές φορές προσπαθούμε να μετατρέψουμε ένα αριθμητικό πρόβλημα που κανονικά θα λυνόταν με βρόχους (loops) σε μια γλώσσα προγραμματισμού σε μορφή διανυσματική και να χρησιμοποιήσουμε έτοιμες βελτιστοποιημένες βιβλιοθήκες γραμμικής άλγεβρας.
Δήμος Πόλης της Λιουμπλιάνα

Ο Δήμος Πόλης της Λιουμπλιάνα (σλοβενική προφορά: ljuˈbljaːna), επίσης γνωστή ως Πόλη της Λιουμπλιάνα (σλοβενικά: Mestna občina Ljubljana‎, συντομογραφία MOL), είναι ένας από τους έντεκα αστικούς δήμους στην Σλοβενία. Το κέντρο του είναι η Λιουμπλιάνα, πρωτεύουσα και μεγαλύτερη πόλη της Σλοβενίας. Από τον Ιούνιο του 2015, ο δήμαρχος είναι ο Ζόραν Γιάνκοβιτς, ενώ αντιδήμαρχος είναι ο Αλές Τσέριν. Ο δήμος έχει έκταση 275 χλμ². Στις 1 Ιανουαρίου 2015 είχε πληθυσμό 287.218 κατοίκων, κάτι που αντιστοιχεί σε 1.000 κατοίκους ανά τετραγωνικό χιλιόμετρο. Το 2018 ο πληθυσμός είχε αυξηθεί στα 289.518 άτομα, και πιο συγκεκριμένα από 139.777 άνδρες και 149.741 γυναίκες.
Ο σημερινός δήμος ιδρύθηκε το 1994. Οι μαθητές στη πόλη απαριθμούν 47.820 άτομα.

Οικονομία

Ο προϋπολογισμός του δήμου ήταν 346.505.748 ευρώ για το 2011. Διαμορφώθηκε από την πώληση οικοπέδου και τη κατασκευή του Αθλητικού Πάρκου Στόζιτσε. Με 125 εκατ. ευρώ του χρέους, ο δήμος ήταν ο πιο χρεωμένος δήμος της Σλοβενίας τον Απρίλιο του 2010.

Διακοπές

Από το 1945, η γιορτή της Πόλης της Λιουμπλιάνα γιορτάζεται στις 9 Μαΐου. Εκείνη την ημέρα, ανακοινώθηκε η απελευθέρωση της πόλης από την Γερμανική κατοχή κατά την διάρκεια του Β΄ Παγκοσμίου Πολέμου το 1945. Το 1964, η αργία προστέθηκε στο καταστατικό του δήμου ως "ημέρα της απελευθέρωσης της Λιουμπλιάνας στον νικηφόρο εθνοαπελευθερωτικό πόλεμο 1941-1945". Από το 1995, η αργία έχει μετονομαστεί σε "η ημέρα της ελευθερίας και της ειρήνης". Το 1995, παρά τις διαφωνίες, η 14 Απριλίου προστέθηκε στο καταστατικό ως ημερομηνία της πρώτης αναφοράς της Λιουμπλιάνα σε γραπτές πηγές, με βάση ένα έγγραφο που χρονολογείται από το 1243.
Οι αργίες στις 14 Απριλίου ήταν πολύ λιγότερο γνωστές από τις αργίες στις 9 Μαΐου. Το Φεβρουάριο του 2011, ο δήμαρχος παρουσίασε μια πρόταση για τον εορτασμό μόνο της 9ης Μαΐου στο δημοτικό συμβούλιο, γιατί ήταν ασύμφορο για τη Λιουμπλιάνα να είναι ο μόνος δήμος στην Σλοβενία που εορτάζει δύο ημέρες ως δημοτικές αργίες, και να γιορτάσει τη δημοτική αργία σχετικά με την ημερομηνία της πρώτης αναφοράς, η οποία μπορεί να αλλάξει με το χρόνο. Η πρόταση ψηφίστηκε από το δημοτικό συμβούλιο και έγινε έγκυρη τον Φεβρουάριο του 2012. Από τότε, η μόνη αργία του Δήμου Πόλης της Λιουμπλιάνα είναι η 9η Μαΐου, γνωστή ως ημέρα της ελευθερίας και της ειρήνης.

Οικισμοί στο δήμο

Ο δήμος αποτελείται από τους ακόλουθους οικισμούς: Μπέσνιτσα, Μπρέζιε πρι Λιπογκλάβου, Ντόλγκο Μπρντο, Ντβορ, Τσέσνγιτσα, Τσρνα Βας, Γκάμπριε πρι Γιάντσαχ, Γιάντσε, Γιαβόρ, Λίπε, Λιουμπλιάνα, Μάλι Λίπογκλαβ, Μάλι Βρχ πρι Πρεζγκάνιου, Μάλο Τρεμπέλιεβο, Μέντνο, Πάντσε, Πόντγκραντ, Ποντλιπόγκλαβ, Ποντμόλνικ, Πρεζγκάνιε, Ράβνο Μπρντο, Ράσιτσα, Ρέπτσε, Σαντίνια Βας, Σέλο πρι Πάντσαχ, Σπόντνιε Γκαμέλγινε, Σρέντνιε Γκαμέλγινε, Στανέζιτσε, Σεντπαβέλ, Τόσκο Τσέλο, Τούγι Γκρμ, Βελίκι Λιπόγκλαβ, Βελίκο Τρεμπέλιεβο, Βναϊνάριε, Βολάβλιε, Ζαγκράντιστσε, Ζγκόρνια Μπέσνιτσα, Ζγκόρνιε Γκαμέλγινε.
Βάφλα

Η ιστορία της βάφλας

Αρχαία χρόνια: Οι Έλληνες μαγείρευαν επίπεδα κέικ, ψήνοντας τα ανάμεσα σε δυο καυτές μεταλλικές πλάκες. Αυτή η μέθοδος συνεχίστηκε σε όλο το μεσαίωνα.
1200: Ένας βιοτέχνης σφυρηλατώντας μεταλλικά πιάτα ανακάλυψε το χαρακτηριστικό σχήμα των κηρήθρων.
1700: Τα πάρτι βάφλας καθιερώνονται ως μια δημοφιλής μορφή οικογενειακής ψυχαγωγίας.
1789: O Thomas Jefferson (3ος πρόεδρος της Αμερικής), επέστρεψε από τη Γαλλία με μια μηχανή ψησίματος βάφλας, δηλαδή ένα ταψάκι που έδινε μορφή και τραγανότητα στη βάφλα.
1911: Δημιουργείται η πρώτη ηλεκτρική μηχανή ψησίματος βάφλας.
1955: Ανοίγει το πρώτο εστιατόριο βάφλας σε ένα προάστιο της Ατλάντα. Σήμερα υπάρχουν περισσότερα από 1300 ίδια εστιατόρια.
1960: O Maurice Vermersch παρουσιάζει στην διεθνή έκθεση στο Βέλγιο, την ‘Βάφλα των Βρυξελλών’, μια συνταγή βάφλας της συζύγου του. Για πρώτη φορά η βάφλα παρουσιάζεται με κρέμα και φράουλες.
1964: Η ίδια συνταγή παρουσιάζεται στη παγκόσμια έκθεση της Νέας Υόρκης και αλλάζει το όνομα της σε ‘Βέλγικη βάφλα’.
Πρωτάθλημα πετοσφαίρισης Α1 εθνικής κατηγορίας γυναικών 2009-2010

Α1 Γυναικών 2009-2010

Έπαθλο Forthnet

Η  Μπριζίτκα Μόλναρ του Παναθηναϊκού  με 120 βαθμούς αναδείχθηκε νικήτρια του Επάθλου Forthnet για το πρωτάθλημα της Α1 Εθνικής Γυναικών της περιόδου 2009-10. 
Η Αποστολία Νούσια της Ε.Α. Λάρισας με 23 βαθμούς αποτέλεσε τη νικήτρια του Forthnet Rookie of the year (καλύτερη αθλήτρια κάτω των 21 ετών) για το πρωτάθλημα της Α1 Εθνικής Γυναικών της περιόδου 2009-10.
Κάρολος Η΄ της Γαλλίας

Αποτυχημένη εκστρατεία στην Ιταλία

Έχοντας κληρονομικά δικαιώματα στο βασίλειο της Νεαπόλεως (λόγω της γιαγιάς του Μαρίας του Ανζού), παροτρύνθηκε από τον δούκα του Μιλάνου Λουδοβίκο Σφόρτσα να το κυριεύσει ξεκινώντας έτσι τους Ιταλικούς πολέμους. Σύναψε δυσμενείς για τη Γαλλία συνθήκες με την Αυστρία και την Αγγλία, ώστε να αποφύγει τις εντάσεις μαζί τους, σχημάτισε έναν μεγάλο στρατό που έφτασε στην Νάπολη τον Φεβρουάριο του 1495. Εξορίζοντας τον βασιλιά της Νεαπόλεως Αλφόνσο Β΄, στέφθηκε βασιλιάς ο ίδιος. Σκέφτηκε ακόμη να δημιουργήσει συνασπισμό ενάντια στην Δημοκρατία της Βενετίας εμπλέκοντας τον Πάπα, τον Λουδοβίκο Σφόρτσα, την Αυστρία αλλά ηττήθηκε στο Φόρνοβο τον Ιούλιο του 1495.
Ο Κάρολος δραπέτευσε γρήγορα για τη Γαλλία αφήνοντας στην Νάπολη μονάχα μία μικρή φρουρά. Η πόλη ανακαταλήφθηκε σύντομα από τους Αραγωνέζους. Επιχείρησε τα επόμενα χρόνια να δημιουργήσει νέο στρατό αλλά δεν μπόρεσε λόγω των χρεών, ενώ απέρριψε κάθε σκέψη για την ανακατάληψη των χαμένων Ιταλικών περιοχών.
Εφραίμ Αντιοχείας

Έργα

Τα περισσότερα έργα του έχουν χαθεί. Γνωρίζουμε μόνο τίτλους τους, από τον Αναστάσιο το Σιναΐτη, τον Ιωάννη το Δαμασκηνό, το συγγραφέα του έργου Sacra Parallela, αλλά ιδίως από τον Φώτιο το Μέγα (d. 891). Συγκεκριμένα, ο Αναστάσιος ο Σιναΐτης αναφέρει αποσπάσματα έργου του Εφραίμ ενάντια στο Μονοφυσίτη Πατριάρχη Σεβήρο (512-519). Ο Φώτιος μιλάει για τέσσερα έργα του Εφραίμ. Το πρώτο περιείχε κηρύγματα και επιστολές, το δεύτερο και τρίτο μια διατριβή ενάντια στο Σεβήρο σε τρία μέρη και απάντηση σε πέντε ερωτήσεις σχετικές με το βιβλίο της Γένεσης που απευθύνονταν σε κάποιο μοναχό ονόματι Ανατόλιος.
Ο Άντζελο Μάι, Καρδινάλιος και φιλόλογος, βρήκε κάποια αποσπάσματα ακόμη σε κάποιο χειρόγραφο στη Βιβλιοθήκη του Βατικανού. Ο Καρλ Κρούμμπαχερ, γερμανός βυζαντινολόγος, αναφέρει κάποια αποσπάσματα ακόμη σε Βιβλιοθήκη του Παρισιού, και θεωρεί ότι ο Εφραίμ θα απολάμβανε πολύ μεγαλύτερης φήμης, εάν είχαν σωθεί περισσότερα έργα του. Είχε ευρεία γνώση της διδασκαλίας των Μεγάλων Πατέρων της Εκκλησίας και ακολουθούσε τη Χριστολογία του Κυρίλλου Αλεξανδρείας.
Ίλαϊ Γουάλακ

Βιογραφία

Ο Γουάλακ γεννήθηκε στο Ρέντ Χουκ του  Μπρούκλιν, και ήταν γιος από Εβραίους μετανάστες από την Πολωνία, τον Έιμπράχαμ και την Μπέρθα Γουάλακ. Είχε έναν αδερφό και δύο αδερφές και οι οικογένεια του ήταν η μοναδική σε ιταλο- αμερικανούς γείτονες. Οι γονείς του ήταν ιδιοκτήτες εμπορικού καταστήματος και ο Γουάλας αποφοίτησε το 1936 από το Πανεπιστήμιο του Ώστιν,του Τέξας με πτυχίο ιστορίας.

Καριέρα

Η καριέρα του Γουάλας ξεκίνησε στο Μπρόντγουεϊ το 1945 και το 1951 κέρδισε το βραβείο Tony για την ερμηνεία του στο έργο "Τριαντάφυλλο στο Στήθος" του Τενεσί Ουίλιαμς, πλάι στην Μορίν Στέιπλετον.
Το κινηματογραφικό ντεμπούτο του το έκανε με την ταινία του Ελία Καζάν "Η Φωνή του Πόθου" (Baby Doll) το 1956.
Ελληνικό Λύκειο

Περιγραφή

Το Ελληνικό Λύκειο ιδρύθηκε από τον Ιωάννη Σιμόπουλο το έτος 1877 και είχε χωρητικότητα ογδόντα ως ενενήντα μαθητών. Περιελάμβανε πλήρες δευτεροβάθμιο εκπαιδευτικό σύστημα, δηλαδή δημοτικό, και γυμνάσιο. Παρείχε την δυνατότητα ημιτρόφιμης και διανυκτερεύουσας παραμονής των μαθητών.
Η σχολή στεγάζονταν στην μεγαλοπρεπέστατη οικία του Ανδρέα Συγγρού (πρώην Μαυροκορδάτου) κοντά στην εκκλησία της Ζωοδόχου Πηγής.
Χέρμαν Φορτουνάτος του Μπάντεν-Ρόντεμαχερν

Βιογραφία

Ήταν ο δευτερότοκος γιος του Εδουάρδου-Φορτουνάτου μαργράβου του Μπάντεν-Ρόντεμαχερν και μετά του Μπάντεν-Μπάντεν και της Μαρίας, κόρης του Ιακώβου φαν Άικεν κυβερνήτη της Μπρέντα.
Το 1665 απεβίωσε στο Καστελλάουν σε ηλικία 70 ετών και τον διαδέχθηκε ο πρωτότοκος γιος του Κάρολος-Γουλιέλμος.
Πλανήτης Χ

Με την ονομασία Πλανήτης Χ αναφέρεται υποθετικός πλανήτης του ηλιακού συστήματος πέρα από τον Ποσειδώνα. Μετά την ανακάλυψη του Ποσειδώνα το 1846, ήταν ευρέως διαδεδομένη η υπόθεση ότι μπορεί να υπάρχει και κάποιος πλανήτης πέρα από την τροχιά του Ποσειδώνα. Η έρευνα ξεκίνησε στα μέσα στου 19ου αιώνα και κορυφώθηκε στις αρχές του 20ού με την αναζήτηση του Πέρσιβαλ Λόουελ για τον Πλανήτη Χ. Ο Λόουελ πρότεινε ότι την υπόθεση του πλανήτη Χ για να εξηγήσει τις φαινομενικές αποκλίσεις των τροχιών των γιγάντων πάγου, και συγκεκριμένα του Ουρανού και του Ποσειδώνα, θεωρώντας ότι η βαρυτική έλξη από ένα μεγάλο ένατο πλανήτη μπορούσε να διαταράξει τον Ουρανό αρκετά ώστε να εξηγήσει τις αποκλίσεις. 
Η ανακάλυψη του Πλούτωνα από τον Κλάιντ Τόμπω το 1930 φάνηκε ότι επαλήθευσε την υπόθεση του Λόουελ και ο Πλούτωνας ονομάστηκε επισήμως ο ένατος πλανήτης. Το 1978 όμως ο Πλούτωνας βρέθηκε ότι ήταν πολύ μικρός για να μπορεί να επηρεάσει βαρυτικά τους αέριους γίγαντες, με αποτέλεσμα να ξεκινήσει μια σύντομη έρευνα για ένα δέκατο πλανήτη. Η έρευνα εγκαταλήφθηκε στις αρχές της δεκαετίας του 1990, όταν η μελέτη του Ποσειδώνα από τη συσκευή Voyager 2 έδειξε ότι οι ανωμαλίες στην τροχιά του Ουρανού οφείλονταν σε ελαφρά υπερεκτίμηση της μάζας του Ποσειδώνα. Ακολούθως, από το 1992 και μετά, η ανακάλυψη πολλών παγωμένων σωμάτων με τροχιά παρόμοια ή μεγαλύτερη από αυτή του Πλούτωνα οδήγησε σε διαμάχη για τη θέση του Πλούτωνα ως πλανήτη ή αν θα πρέπει να ταξινομηθούν ξεχωριστά, όπως οι αστεροειδείς. Το 2006, η Διεθνής Αστρονομική Ένωση ανακατέταξε τον Πλούτωνα και τα μεγαλύτερα από αυτά τα σώματα ως πλανήτες νάνους, με αποτέλεσμα ο Ποσειδώνας να είναι πάλι ο μακρύτερος από τον Ήλιο πλανήτης του Ηλιακού Συστήματος.
Αν και η αστρονομική κοινότητα συμφωνεί σε μεγάλο βαθμό ότι ο Πλανήτης Χ, όπως είχε αρχικά οραματιστεί, δεν υπάρχει, έχει αναβιώσει από μερικούς αστρονόμους η ιδέα ότι υπάρχει ένας πλανήτης που δεν έχει ανακαλυφθεί ακόμα για να επεξηγηθούν άλλες ανωμαλίες που παρατηρούνται στο εξωτερικό ηλιακό σύστημα. Όσον αφορά τον Μάρτιο του 2014, οι παρατηρήσεις από το διαστημικό τηλεσκόπιο υπερύθρων WISE έχουν αποκλείσει την πιθανότητα ύπαρξης ενός πλανήτη στο μέγεθος του Κρόνου μέχρι τις 10.000 ΑΜ και στο μέγεθος του Δία ή μεγαλύτερου μέχρι τις 26.000 ΑΜ. Παρατηρήσεις στις ομοιότητες τροχιές ακραίων μεταποσειδώνιων αντικειμένων οδήγησαν στην υπόθεση ότι μπορεί να υπάρχει μια υπεργαία με μάζα 2 με 15 φορές η γήινη σε απόσταση ανάμεσα στις 200 και στις 1.500 ΑΜ, με τροχιά με μεγάλη εκκεντρότητα και κλίση στην εκλειπτική. Το υποθετικό αυτό αντικείμενο έχει γίνει γνωστό ως Πλανήτης Εννέα.
Ανδρίτσαινα Ηλείας

Ονομασία

Σύμφωνα με την παράδοση, η Ανδρίτσαινα οφείλει την ονομασία της στη γυναίκα κάποιου Κρητικού βοσκού που λεγόταν Ανδρίτσος ή Ανδρίκος, ο οποίος οδηγήθηκε από ένα κριάρι τους σε κάποια πηγή κοντά σε ένα πλάτανο στο Λύκαιον όρος. Εκεί έκτισε ένα πανδοχείο, το οποίο μετά το θάνατο του Ανδρίκου διατήρησε η χήρα του Ανδρίκαινα. Από το όνομά της καθώς και από την εγχώρια προφορά του «και» ως «τσαι», το πανδοχείο ονομάστηκε «το χάνι της Ανδρίτσαινας». Όταν άρχισαν να κτίζονται σπίτια γύρω από το πανδοχείο, ο οικισμός ονομάστηκε «Ανδρίτσαινα».

Περιγραφή του χωριού

Σήμερα, το χωριό διαθέτει ακόμη τα αρχοντικά του, τα πλακόστρωτα σοκάκια και την πλατεία του με τα ψηλά δέντρα. Η Τρανή Βρύση που βρίσκεται ακριβώς απέναντί της είναι η αρχαιότερη της Πελοποννήσου και έχει χτιστεί το 1724. Στην Ανδρίτσαινα βρίσκεται η περίφημη Νικολοπούλειος Βιβλιοθήκη, που ιδρύθηκε το 1840 κατόπιν δωρεάς του εξ Ανδριτσαίνης ανθρωπιστή Αγαθόφρωνος Νικολοπούλου, που ζούσε στο Παρίσι. Η συλλογή της περιλαμβάνει σπάνια χειρόγραφα του 16ου και 17ου αιώνα, σπάνια βιβλία είτε ελληνόγλωσσα είτε ξενόγλωσσα, σημαντικά έγγραφα από την περίοδο της επανάστασης και πλούσιο λαογραφικό υλικό. Σήμερα, η συλλογή της βιβλιοθήκης αριθμεί πάνω από 40.000 τόμους βιβλίων.

Διαδρομές

Κοντά στην Ανδρίτσαινα βρίσκεται ο ναός του Επικούρειου Απόλλωνα (14 χλμ), η αρχαία αρκαδική πόλη Φιγαλεία που βρίσκεται κοντά στη σημερινή Παύλιτσα, καθώς και το ποτάμι Νέδα .
361 Μπονονία

Φυσικά χαρακτηριστικά

Η διάμετρος της Μπονονίας υπολογίσθηκε σε 141,7 χιλιόμετρα (από δεδομένα του IRAS), ενώ η μάζα της εκτιμάται σε 2,98 τετράκις εκατομμύρια τόνους για μέση πυκνότητα 2 gr/cm³. O φασματικός τύπος της είναι D, ενώ το άλβεδό της είναι 0,045 (από δεδομένα του IRAS). Η Μπονονία περιστρέφεται γύρω από τον εαυτό της μία φορά κάθε 13 ώρες και 50 λεπτά. Η μέση θερμοκρασία στην επιφάνειά της εκτιμάται σε 130 περίπου βαθμούς Κελσίου κάτω από το μηδέν.
Εθνική Αιγύπτου (καλαθοσφαίριση γυναικών)

Συμμετοχές σε διεθνείς διοργανώσεις

Μεγαλύτερη επιτυχία της μέχρι σήμερα είναι η κατάκτηση του ασημένιου μεταλλίου στο Αφρικανικό Πρωτάθλημα που διοργανώθηκε στη Σενεγάλη το 1977.
Μονή Αγίου Παντελεήμονος Ηρακλείου

Ιστορικά στοιχεία

Η μονή ιδρύθηκε στις αρχές της Τουρκοκρατίας από τους μοναχούς Μακάριο, Κοσμά και Ιερεμία, που ήρθαν από το παλιό μοναστήρι του Αγίου Αντωνίου, κοντά στο χωριό Σίσες Μυλοποτάμου, η οποία καταστράφηκε από τους Τούρκους. Στην είσοδο του μοναστηριού βρίσκεται επιγραφή με χρονολογία το 1677. Στο ναό βρίσκονται ενδιαφέρουσες εικόνες, όπως ο Μέγας Αρχιερεύς (1837), η Ρίζα του Ιεσσαί (1782), ο Άγιος Δημήτριος (1762), καθώς επίσης και ο Άγιος Γεώργιος, φιλοτεχνημένη από τον Τζώρτζη Καστροφύλακα. 
Το 1859 ήταν ηγούμενος της μονής ο Χατζή Νεόφυτος Πεδιώτης, από την Αχλάδα, δραστήριος κληρικός. Φρόντισε για να πλουτίσει η μονή με τις αγορές κτημάτων και έλαβε μέρος στη μάχη στο Σερβιλί, το 1866Λ. Ο ηγούμενος πολέμησε σώμα με σώμα με τους Τούρκους και σώθηκε, σύρθηκε στο φαράγγι του Αλμυρού, θεραπεύτηκε και είδε την απελευθέρωση της Κρήτης. Απεβίωσε το 1906.
Στον Άγιο Παντελεήμονα εγκαταστάθηκε το στρατηγείο του Πετροπουλάκη το Δεκέμβριο του 1866 και αποθηκεύτηκαν στο σημείο αυτό 800 κιβώτια με πολεμοφόδια που μεταφέρθηκαν με τα πλοία "Πανελλήνιον" και "Ύδρα". Σύμφωνα με ορισμένους συγγραφείς (Καλογερόπουλος, Κύρου) που ασχολήθηκαν με το Δομήνικο Θεοτοκόπουλο υποστήριξαν ότι ο μεγάλος Κρητικός ζωγράφος έμαθε στο σημείο αυτό την αγιογραφία, πράγμα που δεν ανταποκείνεται στην πραγματικότητα, διότι όταν ζούσε ο ζωγράφος στην Κρήτη, το μοναστήρι δεν είχε οικοδομηθεί ακόμη.
Ντάμιεν Σάντοου

Τα πρώτα χρόνια

Ξεκίνησε την καριέρα του το 2001 και περιπλανήθηκε σε διάφορες μικρές εταιρείες πάλης για έναν χρόνο. Από το 2002 έως το 2007 εμφανιζόταν στην θυγατρική εταιρεία του WWE, OVW, ενώ για μερικούς μήνες το 2006 εμφανίστηκε στο SmackDown. Από το 2008 ως το 2010, συνέχισε σε ανεξάρτητο επίπεδο, με εμφανίσεις σε μικρότερες οργανώσεις.

Καθιέρωση στο WWE

Το 2010 επέστρεψε στο WWE και στάλθηκε σε νέα θυγατρική εταιρεία, το Florida Championship Wrestling. Εκεί έμεινε ως το 2012, όταν προωθήθηκε στο WWE SmackDown. Το 2014 έκανε ομάδα με τον Μίζ
Παγκόσμιο Πρωτάθλημα Καλαθοσφαίρισης Γυναικών 2018

Το παγκόσμιο Κύπελλο του μπάσκετ γυναικών το 2018 είναι η δέκατη όγδοη έκδοση του παγκόσμιο Πρωτάθλημα μπάσκετ γυναικών. Λαμβάνει χώρα στην Ισπανία. Αυτή είναι η τρίτη συνεχόμενη διοργάνωση που θα διεξαχθεί στην Ευρώπη. Μετά την τελευταία έκδοση, η FIBA άλλαξε το όνομα του το παγκόσμιο πρωτάθλημα μπάσκετ γυναικών στο παγκόσμιο κύπελλο του μπάσκετ των γυναικών για να έχουν το ίδιο όνομα, όπως το παγκόσμιο κύπελλο του μπάσκετ ανδρών.
Ο νικητής του διαγωνισμού θα είναι τα προσόντα για να το τουρνουά των ολυμπιακών αγώνων του 2020 στο Τόκιο.